CELEX: 32020R2206
Language: lt
Date: 2020-12-22 00:00:00
Title: Komisijos įgyvendinimo reglamentas (ES) 2020/2206 2020 m. gruodžio 22 d. kuriuo dėl Jungtinės Karalystės įrašo trečiųjų šalių arba jų dalių, iš kurių leidžiama į Sąjungą įvežti laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, sąraše iš dalies keičiamas Reglamento (EB) Nr. 119/2009 I priedas (Tekstas svarbus EEE)

2020 12 28   
               
               
                  LT
               
               
                  Europos Sąjungos oficialusis leidinys
               
               
                  L 438/15
               
            
         KOMISIJOS ĮGYVENDINIMO REGLAMENTAS (ES) 2020/2206
         2020 m. gruodžio 22 d.
         kuriuo dėl Jungtinės Karalystės įrašo trečiųjų šalių arba jų dalių, iš kurių leidžiama į Sąjungą įvežti laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsos siuntas, sąraše iš dalies keičiamas Reglamento (EB) Nr. 119/2009 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 1 dalies pirmą pastraipą bei 4 dalį ir 9 straipsnio 4 dalies įžanginį sakinį bei c punktą,
         kadangi:
         
                     (1)
                  
                  
                     Komisijos reglamentu (EB) Nr. 119/2009 (2) nustatyti visuomenės ir gyvūnų sveikatos sąlygos ir sertifikavimo reikalavimai, taikomi įvežant į Sąjungą tam tikras laukinių leporidae genties gyvūnų, laukinių sausumos žinduolių ir ūkiuose auginamų triušių mėsos siuntas. Visų pirma, Reglamento (EB) Nr. 119/2009 I priedo 1 dalyje išvardytos trečiosios šalys ir jų dalys, iš kurių leidžiama į Sąjungą įvežti tokias siuntas;
                  
               
                     (2)
                  
                  
                     Jungtinė Karalystė pateikė, kaip nustatyta Reglamente (EB) Nr. 119/2009, reikiamas garantijas, kad, pasibaigus Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) numatytam pereinamajam laikotarpiui, Jungtinė Karalystė būtų įtraukta į to reglamento I priedo 1 dalį, nedarant poveikio Sąjungos teisės taikymui Jungtinei Karalystei ir jos teritorijoje, kiek tai susiję su Šiaurės Airija, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu. Atsižvelgiant į Jungtinės Karalystės pateiktas garantijas, ši trečioji šalis turėtų būti įtraukta į Reglamento (EB) Nr. 119/2009 I priedo 1 dalį;
                  
               
                     (3)
                  
                  
                     todėl Reglamento (EB) Nr. 119/2009 I priedas turėtų būti atitinkamai iš dalies pakeistas;
                  
               
                     (4)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis reglamentas turėtų būti taikomas nuo 2021 m. sausio 1 d.;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 119/2009 I priedo 1 dalis iš dalies keičiama pagal šio reglamento priedą.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 18, 2003 1 23, p. 11.
         
            (2)  2009 m. vasario 9 d. Komisijos reglamentas (EB) Nr. 119/2009, kuriuo nustatomi trečiųjų šalių ar jų dalių, iš kurių importuojama į Bendriją arba vežama per ją tranzitu laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsa, sąrašas ir veterinarijos sertifikatų reikalavimai (OL L 39, 2009 2 10, p. 12).
      
      
         
            PRIEDAS
            Reglamento (EB) Nr. 119/2009 I priedo 1 dalis iš dalies keičiama taip:
            
                        1)
                     
                     
                        po Rusijos įrašo įterpiamas šis Jungtinės Karalystės įrašas:
                        
                                    „Jungtinė Karalystė (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    “;
                                 
                              
                  
                        2)
                     
                     
                        trečiųjų šalių ir jų dalių bei papildomų garantijų sąrašo pabaigoje įrašoma ši pastaba dėl Jungtinei Karalystei skirto įrašo:
                        
                                    „(*)
                                 
                                 
                                    Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, šiame priede nuorodos į Jungtinę Karalystę neapima Šiaurės Airijos.“